જેની ક્રિકેટ પ્રેમીઓ ઉત્સુકતાપર્વક રાહ જોઈ રહ્યા હતા તે ભારત અને ઇંગ્લેન્ડ વચ્ચે પાંચ વનડે મેચોની શ્રેણીની આવતીકાલથી શરૂઆત થઇ રહી છે. પાંચ વનડે મેચોની શ્રેણીની પ્રથમ વનડે મેચ આવતીકાલે નોટિંગહામમાં રમાનાર છે. પહેલા આયર્લેન્ડ સામે ત્યારબાદ યજમાન ઇંગ્લેન્ડ સામે ટ્‌વેન્ટી શ્રેણીમાં જીત મેળવી લીધા બાદ વિરાટ કોહલીના નેતૃત્વમાં ભારતીય ટીમ વનડે શ્રેણી પણ જીતવાના ઇરાદા સાથે મેદાનમાં ઉતરશે. આવતીકાલથી વનડે શ્રેણી શરૂ થયા બાદ પહેલા ત્રણ વનડે મેચો રમાયા બાદ ટેસ્ટ મેચોની શ્રેણી શરૂ થશે. આ વખતે પાંચ ટેસ્ટ મેચો રમાશે જેમાં બેટ્‌સમેનો માટે રેકોર્ડ સર્જવાની તક રહેશે.